ยูฟ่าแชมเปียนส์ลีก ฤดูกาล 2024–25

ยูฟ่าแชมเปียนส์ลีก ฤดูกาล 2024–25 เป็นฤดูกาลที่ 70 ของการแข่งขันฟุตบอลระดับสโมสรชั้นนำของยุโรปซึ่งจัดโดยยูฟ่า และเป็นฤดูกาลที่ 33 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก ฤดูกาลนี้เป็นฤดูกาลแรกภายใต้การแข่งขันรูปแบบใหม่ โดยมีทีมเข้าร่วมทั้งหมด 36 ทีมในรอบลีก โดยจะลงเล่นทีมละ 8 นัดกับคู่แข่งที่แตกต่างกัน แต่ทุกทีมจะถูกจัดอันดับในกลุ่มเดียวกัน ซึ่งจะทำให้นัดการแข่งขันทั้งหมดเพิ่มขึ้นจาก 125 เป็น 189 นัด
นัดชิงชนะเลิศจะแข่งขันในวันที่ 31 พฤษภาคม ค.ศ. 2025 ที่อัลลีอันทซ์อาเรนาในมิวนิค ประเทศเยอรมนี ผู้ชนะเลิศ ยูฟ่าแชมเปียนส์ลีก ฤดูกาล 2024–25 จะผ่านเข้าสู่รอบลีกของ ยูฟ่าแชมเปียนส์ลีก ฤดูกาล 2025–26 โดยอัตโนมัติ, ฟีฟ่าอินเตอร์คอนติเนนตัลคัพ 2025, ฟุตบอลชิงแชมป์สโมสรโลก 2029 และยังได้รับสิทธิ์ในการแข่งขันกับผู้ชนะเลิศ ยูฟ่ายูโรปาลีก ฤดูกาล 2024–25 ใน ยูฟ่าซูเปอร์คัพ 2025
เรอัลมาดริด เป็นทีมป้องกันแชมป์ หลังชนะเลิศรายการนี้เป็นสถิติสูงสุดสมัยที่ 15 ได้ในฤดูกาลที่แล้ว แต่พวกเขากลับตกรอบโดยอาร์เซนอลในรอบก่อนรองชนะเลิศ
การจัดสรรทีมจากสมาคม.
81 ทีมจาก 53 ใน 55 สมาชิกสมาคมของยูฟ่า จะเข้าร่วมการแข่งขันยูฟ่าแชมเปียนส์ลีก ฤดูกาล 2024–25 (ยกเว้น ลีชเทินชไตน์ ซึ่งไม่มีการแข่งขันลีกในประเทศ และรัสเซีย ซึ่งปัจจุบันถูกระงับอยู่) การจัดอันดับสโมสรขึ้นอยู่กับค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม:
การจัดอันดับตามสมาคมฟุตบอล.
สำหรับการแข่งขัน ยูฟ่าแชมเปียนส์ลีก ฤดูกาล 2024–25, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี ค.ศ. 2023 ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2022–23 ตารางดังกล่าวสะท้อนถึงการระงับการแข่งขันของรัสเซียจากยูฟ่า
นอกเหนือจากการจัดสรรตามค่าสัมประสิทธิ์ของสมาคมแล้ว สมาคมอาจมีทีมเพิ่มเติมที่เข้าร่วมในแชมเปียนส์ลีก ดังที่ระบุไว้ด้านล่าง:
การจัดการแข่งขัน.
ตารางด้านล่างนี้เป็นการจัดการแข่งขันสำหรับฤดูกาล 2024–25
เนื่องจากการระงับของรัสเซียสำหรับฟุตบอลสโมสรยุโรป ฤดูกาล 2023–24, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:<ref name="rus-susp-22/23"></ref>
สโมสร.
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
วันแข่งขันและวันจับสลาก.
ตารางการแข่งขันเป็นไปดังนี้. แมตช์ทั้งหมดจะลงเล่นทุกวันอังคารและทุกวันพุธ นอกจากรอบเบื้องต้นรอบชิงชนะเลิศ. เวลาคิกออฟการแข่งขันจะเริ่มต้นตั้งแต่รอบเพลย์ออฟคือ 18:45 และ 21:00 CEST/CET.
รอบลีก.
การจับสลากสำหรับ ยูฟ่าแชมเปียนส์ลีก ฤดูกาล 2024–25 รอบลีก จัดขึ้นที่ กรีมัลดีฟอรัม ใน โมนาโก วันที่ 29 สิงหาคม ค.ศ. 2024 เวลา 18:00 น. เวลาออมแสงยุโรปกลาง ทั้ง 36 ทีมจะถูกแบ่งออกเป็นสี่โถ ๆ ละเก้าทีม ตามค่าสัมประสิทธิ์ยูฟ่า ยกเว้นแชมป์เก่าแชมเปียนส์ลีก ซึ่งจะถูกวางให้เป็นทีมวางอันดับสูงสุดโดยอัตโนมัติในโถ 1
ทั้ง 36 ทีมถูกจับฉลากด้วยมือ จากนั้นซอฟต์แวร์อัตโนมัติจะจับฉลากคู่แข่งแปดทีมแบบสุ่ม โดยกำหนดว่าทีมใดจะเล่นนัดเหย้าและทีมใดจะเล่นนัดเยือน แต่ละทีมจะต้องเจอกับคู่แข่งสองทีมจากโถทั้งสี่ คือทีมเหย้าหนึ่งทีมและทีมเยือนหนึ่งทีม ทีมต่าง ๆ ไม่สามารถเจอกับคู่แข่งจากสมาคมเดียวกันได้ และสามารถจับฉลากเจอกับทีมจากสมาคมเดียวกันได้ไม่เกินสองทีม
แอสตันวิลลา, โบโลญญา, แบร็สต์, ฌิโรนาและสโลวาน จะลงเล่นครั้งแรกนับตั้งแต่มีการแข่งขันรอบแบ่งกลุ่ม นอกจากนี้ แบร็สต์และฌิโรนายังจะลงเล่นครั้งแรกในฟุตบอลยุโรป
โดยในรอบลีกจะมีสมาคมระดับชาติรวมทั้งสิ้น 16 สมาคมเข้าร่วม
ตาราง.
ทีมอันดับแปดอันดับแรกจะได้รับสิทธิ์บายเข้าสู่รอบ 16 ทีมสุดท้าย ทีมอันดับ 9 ถึง 24 จะเข้าแข่งขันในรอบเพลย์ออฟแบบแพ้คัดออก โดยทีมอันดับ 9 ถึง 16 จะถูกจัดให้อยู่ในกลุ่มวางสำหรับการจับฉลาก ทีมอันดับ 25 ถึง 36 จะถูกคัดออกจากการแข่งขันทุกรายการ และจะไม่สามารถเข้าร่วม ยูฟ่ายูโรปาลีก ฤดูกาล 2024–25 ได้
รอบแพ้คัดออก.
ทีมที่จบ 8 อันดับแรกของลีกจะผ่านเข้ารอบแพ้คัดออกโดยอัตโนมัติและจะได้บายเข้าสู่รอบ 16 ทีมสุดท้าย ส่วนทีมที่จบอันดับ 9 ถึง 24 จะแข่งขันกันในรอบเพลย์ออฟรอบแรกแบบสองนัดเพื่อผ่านเข้าสู่รอบ 16 ทีมสุดท้าย โดยทีมอันดับ 9 ถึง 16 จะได้เป็นทีมวางและเล่นเกมเหย้าในนัดที่สอง ส่วนทีมอันดับ 17 ถึง 24 จะได้เล่นเกมเหย้าในนัดแรก ผู้ชนะจะเข้าร่วมกับทีมที่จบ 8 อันดับแรกซึ่งจะเล่นเกมเหย้าในนัดที่สองในรอบ 16 ทีมสุดท้าย ในขณะเดียวกัน ทีมที่จบอันดับที่ 25 หรือต่ำกว่า จะถูกคัดออกจากการแข่งขันทั้งหมด และจะไม่มีสิทธิ์เข้าร่วม ยูฟ่ายูโรปาลีก ฤดูกาล 2024–25.
สถิติ.
สถิติรวมตั้งแต่รอบคัดเลือก และ รอบเพลย์ออฟ
ทีมยอดเยี่ยมประจำฤดูกาล.
กลุ่มศึกษาทางเทคนิคของ ยูฟ่า ได้เลือกผู้เล่นต่อไปนี้ให้เป็นทีมยอดเยี่ยมของทัวร์นาเมนต์.
หมายเหตุ.
<templatestyles src="Reflist/styles.css" />